Here is a page extracted from Wikipedia that may contain CSS, HTML, and a lot of unformatted text.

Title: Biniés
Content: Biniés ye un lugar d'a provincia de Uesca, en o municipio aragonés d'a Canal de Berdún, en a comarca d'a Chacetania y partiu chudicial de Chaca. Pende eclesiasticament d'a diocesi de Chaca.

A suya población ye de 49 habitants (2010).

Cheografía 
A localidat de Biniés se troba situada a 698 metros d'altaria sobre o livel d'a mar, a una distancia de 30 km d'a ciudat de Chaca, a capital d'a suya comarca, d'o suyo partiu chudicial y d'a suya diocesi.

Historia 
Seguntes Agustín Ubieto Arteta, a primera cita d'o lugar ye de 1042, recullida en a edición por su chermano Antonio Ubieto Arteta d'o Cartulario de San Juan de l Peña, I, en Textos Medievales, 6 (Valencia, 1962), y documenta as variants Binies, Biniesse, Biniessi, Biniese, Binue, Bimese, Benies, Uines, Vinies y Veniesse.

Demografía

Patrimonio natural 
Se troba amán d'a dita foz de Biniés en o río Veral.

Molimentos 
 Castiello de Biniés, un castiello d'o sieglo XI de planta rectangular con cinco torres.
 Ilesia parroquial de Sant Salvador, una ilesia adedicada a lo Salvador en estilo barroco con una sola nau.

Referencias 

Lugars d'a provincia de Uesca
Lugars d'a Canal de Berdún